6. 12. 95 De Europæiske Fællesskabers Tidende Nr. L 291/3 RÅDETS FORORDNING (EF) Nr. 2801/95 af 29. november 1995 om ændring af forordning nr. 79/65/EØF om oprettelse af et informationsnet for landøkonomisk bogføring til belysning af indkomstforhold og driftsøkonomiske forhold i landbruget i Det Europæiske Økonomiske Fællesskab RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 43, under henvisning til forslag fra Kommissionen, under henvisning til udtalelse fra Europa-Parlamentet (?), og ud fra følgende betragtninger : Rådets forordning nr. 79/65/EØF af 15. juni 1965 om oprettelse af et informationsnet for landøkonomisk bogfø- ring til belysning af indkomstforhold og driftsøkonomiske forhold i landbruget i Det Europæiske Økonomiske Fællesskab ?, fastlægger for medlemsstaterne, hvor mange regnskabsførende bedrifter der skal indgå i undersøgel- sesområdet ; informationsnettets undersøgelsesområde bør omfatte alle landbrugsbedrifter af en vis økonomisk størrelse uanset landbrugerens eventuelle eksterne aktiviteter ; dette undersøgelsesområde bør jævnligt tages op til revision på grundlag af nye data fra undersøgelserne af landbrugsbe- drifternes struktur ; de regnskabsførende bedrifter bør udvælges efter retnings- linjer fastsat i en udvælgelsesplan, således at der opnås et for undersøgelsesområdet repræsentativt regnskabsmateri- ale ; det antal bedrifter, der er påkrævet for at opnå et repræsentativt udsnit, bør justeres på grundlag af de seneste oplysninger om undersøgelsesområdet ; det er fastsat, at gennemførelsesbestemmelserne vedtages efter fællesskabskomitéproceduren, herunder bestemmel- serne om økonomisk størrelse og antal regnskabsførende bedrifter pr. område. De tekniske enkeltheder, såsom den relevante størrelse af undersøgelsesmaterialet, bør fast- lægges inden for gennemførelsesbestemmelserne. For at der kan opretholdes en ensartet fremgangsmåde, bør det for alle medlemsstaterne fastsættes, hvilket antal regn- skabsførende bedrifter der skal fastlægges efter denne procedure ; () Udtalelsen afgivet den 17. november 1995 (endnu ikke offent- liggjort i Tidende). (3) EFT nr. L 109 af 23. 6. 1965, s. 1859/65. Forordningen er se- nest ændret ved tiltrædelsesakten af 1994. efter Østrigs, Finlands og Sveriges tiltrædelse af Den Europæiske Union bør bilaget til forordning nr. 79/65/ EØF suppleres med en liste over disse landes områder — UDSTEDT FØLGENDE FORORDNING : Artikel 1 1)  Artikel 4 i forordning nr. 79/65/EØF affattes såle- des : »Artikel 4 1. —Det i artikel 1, stk. 2, litra a), nævnte undersøgel- sesområde omfatter landbrugsbedrifter, hvis økono- miske størrelse er over eller lig med en grænse udtrykt i europæiske størrelsesenheder (ESE) som fastlagt i fællesskabsklassifikationen. 2. Som regnskabsførende bedrifter kommer de landbrugsbedrifter i betragtning, der a) har en økonomisk størrelse, der er lig med eller over en grænse, der skal fastsættes i overensstem- melse med stk. 1 b) drives af landbrugere, der fører regnskab eller er villige og i stand til at føre bedriftsregnskab, og som er indforstået med, at de regnskabsmæssige data for deres bedrift stilles til Kommissionens rådighed e) i deres helhed og inden for hvert enkelt område er repræsentative for undersøgelsesområdet. 3. —Antallet af regnskabsførende bedrifter er på højst 80 000 for Fællesskabet som helhed. 4. Gennemførelsesbestemmelserne til denne artikel, herunder grænsen for den økonomiske størrelse og antallet af regnskabsførende bedrifter pr. område, fast- sættes efter fremgangsmåden i artikel 19.« 2) Bilaget til forordning nr. 79/65/EØF suppleres med bilaget til denne forordning. Artikel 2 Denne forordning træder i kraft på syvendedagen efter offentliggørelsen i De Europæiske Fællesskabers Tidende.